Diari Oficial de la Generalitat Valenciana


Sumari del DOGV 3102, del 17-10-1997 (1997/10778)

ORDRE de 6 d'octubre de 1997, de la Conselleria d'Ocupació, Indústria i Comerç, per la qual es desplega el Decret 34/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Ocupació, Indústria i Comerç.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/10/06/(1)/dof/vci/html**

### Dades del document

Número de DOGV
:   3102

Data del DOGV
:   17-10-1997

Secció del DOGV
:   DISPOSICIONS GENERALS

Número del document
:   1997/10876


Data del document
:   06-10-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

3456 ORDRE de 6 d'octubre de 1997, de la Conselleria d'Ocupació, Indústria i Comerç, per la qual es desplega el Decret 34/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Ocupació, Indústria i Comerç. [97/X10834]
  
Per mitjà del Decret 34/1997, de 26 de febrer, del Govern Valencià, s'aprova el Reglament Orgànic i Funcional de la Conselleria d'Ocupació, Indústria i Comerç.
  
Atesa la necessitat de desenvolupar l'esmentat Reglament Orgànic, per determinar les funcions que correspon exercir als serveis i les unitats equivalents que componen l'estructura de la Conselleria, en virtut del que disposa l'article 71 de la Llei 5/1983, de 30 de desembre, del Govern Valencià, i després de l'informe previ de la Conselleria d'Economia, Hisenda i Administració Pública,
  
ORDENE
  
Títol I
  
Dels serveis centrals
  
Capítol I
  
De la Secretaria General
  
Article 1. De la Secretaria General Administrativa
  
1. La Secretaria General Administrativa s'estructura en els següents serveis:
  
- Servei d'Informàtica.
  
- Servei de Programació i Gestió Econòmica.
  
- Servei de Gestió Administrativa.
  
- Servei d'Organització, Informació i Coordinació.
  
- Servei de Projectes d'Arquitectura.
  
2. Al Servei d'Informàtica correspondrà l'exercici de les següents funcions:
  
a) Direcció i impuls de la informatització dels serveis de la Conselleria.
  
b) Elaboració i gestió de plans de formació per al personal de la Conselleria.
  
c) Direcció, control i supervisió de les instal·lacions informàtiques que es porten a terme, i també el seu manteniment i seguiment posterior.
  
3. Al Servei de Programació i Gestió Econòmica correspondrà l'exercici de les següents funcions:
  
a) Control i seguiment de l'execució pressupostària i les seues modificacions i la gestió de les despeses i els ingressos.
  
b) Elaboració de l'avantprojecte de pressupost de la Conselleria.
  
c) Supervisió de l'activitat de gestió economicopressupostària que realitzen altres unitats de la Conselleria.
  
d) Elaboració de la informació economicopressupostària precisa per a la gestió de les diferents unitats administratives.
  
e) Tramitació d'expedients de contractació i seguiment de l'execució d'aquests.
  
f) Realització de totes les actuacions referents als arrendaments de béns immobles.
  
4. Al Servei de Gestió Administrativa correspondrà l'exercici de les següents funcions:
  
a) Gestió del personal de la Conselleria.
  
b) Elaboració de propostes de modificació de les relacions de llocs de treball.
  
c) Elaboració d'estudis sobre les plantilles de personal de les diferents unitats de la Conselleria.
  
d) Elaboració d'informes i propostes de resolució pel que fa a les reclamacions prèvies en matèria de personal.
  
e) Tramitació d'incidències en nòmina i situacions de personal.
  
f) Custòdia i manteniment dels expedients de personal.
  
g) Coordinació de les unitats de registre de documents de la Conselleria i gestió del registre general.
  
h) Tramitació i seguiment dels subministraments menors dels serveis centrals de la Conselleria.
  
i) Coordinació i, si escau, gestió sobre el manteniment de les instal·lacions de la Conselleria.
  
j) Gestió i manteniment de l'inventari de la Conselleria.
  
k) Gestió de l'arxiu de la Conselleria.
  
5. Al Servei d'Organització, Informació i Coordinació correspondrà l'exercici de les següents funcions:
  
a) Estudi dels processos, les estructures i els mètodes de treball.
  
b) Racionalització dels procediments administratius i dels instruments de gestió.
  
c) Gestió de l'oficina d'informació de la Secretaria General i coordinació amb la resta d'oficines d'informació de la Conselleria.
  
d) Estudi i proposta sobre normalització de material i documentació.
  
e) Publicacions.
  
6. Al Servei de Projectes d'Arquitectura correspondrà l'exercici de les següents funcions:
  
a) Elaboració d'avanços d'instruccions i recomanacions per a la redacció de projectes d'obres.
  
b) Seguiment dels projectes en la fase de construcció, dirigint i coordinant els equips tècnics responsables.
  
c) Realització de projectes i direcció d'obres.
  
d) Coordinació i direcció dels equips tècnics en convenis de col·laboració.
  
e) Elaboració, si escau, d'informes tècnics a sol·licitud de les diferents unitats de la Conselleria.
  
Article 2. De l'Assessoria Jurídica i d'Assumptes Comunitaris
  
1. L'Assessoria Jurídica i d'Assumptes Comunitaris s'estructura en els següents serveis:
  
a) Assessoria Jurídica.
  
b) Unitat de Coordinació del Fons Social Europeu.
  
2. A l'Assessoria Jurídica correspondrà l'exercici de les següents funcions:
  
a) Informe i, si escau, elaboració de disposicions de caràcter general.
  
b) Emissió d'informes i dictàmens jurídics.
  
c) Compilació de disposicions vigents i propostes de refosa i revisió de textos legals.
  
d) Manteniment i permanent actualització del fons de documentació jurídica estatal, autonòmica i d'altres comunitats autònomes.
  
e) Realització d'estudis de dret comparat i jurisprudència.
  
f) Tramitació d'expedients que se susciten amb motiu de qüestions de competència i conflictes d'atribucions, i també la tramitació dels procediments relatius a la responsabilitat patrimonial de l'administració i nul·litats de ple dret.
  
g) Assessorament sobre la constitucionalitat de disposicions de caràcter general i d'actes concrets.
  
h) Tramitació i propostes de resolució dels recursos que s'interposen davant del conseller i, si escau, d'altres òrgans de la Conselleria.
  
i) Tramitació de les queixes plantejades davant el defensor del poble o davant el síndic de greuges.
  
j) Compareixença en judici en assumptes propis de la Conselleria, després de l'habilitació prèvia per part del Gabinet Jurídic de la Conselleria de Presidència.
  
k) Suport i coordinació de les activitats de les empreses i els ens públics dependents de la Conselleria en matèria de règim jurídic.
  
3. A la Unitat de Coordinació del Fons Social Europeu correspondrà l'exercici de les següents funcions:
  
a) Planificació de la participació de la Generalitat Valenciana, tramitació de les corresponents sol·licituds d'ajudes davant l'administració central i comunitària i representació de la Generalitat Valenciana en els corresponents comitès de seguiment a escala nacional i comunitària, tot això referit al Fons Social Europeu.
  
b) Coordinació, administració, seguiment i control de les accions cofinançades pel Fons Social Europeu en la Generalitat Valenciana, en qualsevol de les seues modalitats.
  
c) Realització de les accions necessàries per assegurar l'execució de les actuacions incloses en les formes d'intervenció del Fons Social Europeu, i també per a la captació de recursos del Fons Social Europeu.
  
d) D'acord amb allò que estableix l'article 4 del Reglament CEE 2.081/1993, de 20 de juliol, promoció i coordinació de les mesures d'assistència tècnica que es consideren oportunes per al desenvolupament de les formes d'intervenció cofinançades pel Fons Social Europeu en l'àmbit de la Generalitat Valenciana.
  
Capítol II
  
De la Direcció General de Treball
  
Article 3. De l'Àrea de Relacions Laborals
  
1. L'Àrea de Relacions Laborals s'estructura en els següents serveis:
  
a) Servei de Condicions de Treball.
  
b) Servei de Relacions Laborals.
  
2. Al Servei de Condicions de Treball correspondrà l'exercici de les següents funcions:
  
a) Realització d'estudis, assessoraments i resolucions sobre sistemes d'organització del treball i relacions humanes als centres de treball.
  
b) Elaboració, desenvolupament i aplicació de plans d'actuació tendents a la prevenció d'accidents de treball i a la seguretat i higiene en aquest, i també el seu control en coordinació amb la Inspecció de Treball.
  
c) Assistència i coordinació dels gabinets tècnics de Seguretat i Higiene en el Treball.
  
3. Al Servei de Relacions Laborals correspondrà l'exercici de les següents funcions:
  
a) Execució de les disposicions i normes legals en matèria de relacions individuals i col·lectives de treball, i proposta de desenvolupament d'aquestes.
  
b) Tramitació d'expedients de modificacions substancials de les condicions de treball que comporten variació dels contractes de treball, quan no siga competència dels serveis territorials.
  
c) Tramitació d'expedients que afecten rebuts de salari, jornada, horaris, hores extraordinàries, règim de descans dominical i setmanal, mobilitat geogràfica, plus de distància i transport, quan no siguen competència dels serveis territorials.
  
d) Elaboració del calendari de festes laborals d'àmbit local i de festes pròpies de la Comunitat Valenciana.
  
e) Tramitació d'expedients de regulació d'ocupació que afecten diferents centres de treball d'una mateixa empresa situats en més d'una província, dins de l'àmbit de la Comunitat Valenciana, i també aquells que pel seu interès i la seua importància advoque de les direccions territorials.
  
f) Exercici de les facultats transferides a la Generalitat Valenciana en matèria de representació col·lectiva i dret de reunió dels treballadors.
  
g) Exercici de les competències en matèria de vagues, tancaments patronals i conflictes col·lectius que afecten més d'una província, dins de l'àmbit territorial de la Comunitat Valenciana.
  
h) Tramitació d'expedients sancionadors de l'ordre social.
  
i) Exercici de les competències atribuïdes a la Generalitat Valenciana en matèria d'oci i temps lliure dels treballadors.
  
Capítol III
  
De la Direcció General d'Ocupació i Economia Social
  
Article 4. De l'Àrea de Foment de l'Ocupació
  
1. L'Àrea de Foment de l'Ocupació s'estructura en els següents serveis:
  
a) Servei de Promoció d'Ocupació.
  
b) Servei d'Economia Social.
  
2. Al Servei de Promoció d'Ocupació correspondrà l'exercici de les següents funcions:
  
a) Gestió de la política d'ocupació de la Conselleria i desenvolupament de la col·laboració en aquesta matèria amb l'administració de l'estat.
  
b) Execució de les polítiques de foment d'ocupació, inclosa la promoció de l'autoocupació i de l'estabilitat en l'ocupació.
  
c) Desenvolupament de les accions de foment d'ocupació en col·laboració amb les entitats locals de la Comunitat Valenciana.
  
d) Execució de les mesures de foment d'ocupació pel que fa als jardins d'infants laborals i la promoció d'ocupació de persones discapacitades.
  
3. Al Servei d'Economia Social correspondrà l'exercici de les següents funcions:
  
a) Promoció i foment de l'economia social.
  
b) Exercici de les competències en matèria d'assessorament, inscripció i fiscalització de cooperatives, societats laborals i mutualitats de previsió social no integrades en la Seguretat Social.
  
c) Gestió dels programes d'ajudes a empreses i a entitats d'economia social.
  
d) Prestació de suport administratiu i assistència necessària a la Comissió Interdepartamental de Cooperatives de la Comunitat Valenciana, Consell Valencià de Cooperativisme, i exercici de les funcions atribuïdes a l'Institut de Promoció i Foment del Cooperativisme.
  
Capítol IV
  
De la Direcció General de Formació i Inserció Professional
  
Article 5. De l'Àrea de Formació Professional
  
1. L'Àrea de Formació Professional s'estructura en els següents serveis:
  
a) Servei de Planificació i Avaluació.
  
b) Servei de Programació i Coordinació.
  
2. Al Servei de Planificació i Avaluació correspondrà l'exercici de les següents funcions:
  
a) Planificació de la Formació Professional Ocupacional i Contínua.
  
b) Ordenació docent, disseny curricular, elaboració i actualització de mitjans didàctics, metodologia de programes de Formació Professional Ocupacional i Contínua, i també la coordinació del sistema de Formació Professional i Contínua amb el sistema de Formació Professional Reglada, establint els oportuns mecanismes de convalidacions. Disseny de sistemes d'obtenció de certificats de professionalitat o aptitud d'acord amb la normativa vigent.
  
c) Redacció i tramitació de propostes de disposicions normatives i convenis de col·laboració en matèria de Formació Professional Ocupacional i Contínua.
  
d) Elaboració d'estudis sectorials i comarcals i la seua divulgació.
  
e) Establiment de criteris per a l'avaluació de les accions de Formació Professional Ocupacional i Contínua.
  
f) Elaboració d'informes i propostes de resolució relatives als recursos ordinaris i extraordinaris interposats i tramitació dels procediments d'ofici derivats d'incompliments.
  
g) Establiment de mesures adreçades a la inserció dels alumnes d'accions de Formació Professional Ocupacional.
  
h) Establiment i gestió d'un sistema d'informació als usuaris sobre la programació de cursos de formació professional ocupacional i contínua, incloent-hi la gestió de candidats als cursos.
  
3. Al Servei de Programació i Coordinació correspondrà l'exercici de les següents funcions:
  
a) Programació, gestió econòmica i pressupostària, control administratiu i inspecció tècnica de les accions formatives de Formació Professional Ocupacional i Contínua impartides amb mitjans propis o a través de centres col·laboradors.
  
b) Coordinació de les accions formatives que es realitzen en centres propis i també de la gestió logística, els recursos humans i materials, inventaris i nous projectes.
  
c) Homologació de centres col·laboradors i les seues especialitats.
  
d) Definició dels programes i objectius que serveixen de marc d'actuació per al desenvolupament de les diferents línies pressupostàries.
  
e) Definició de criteris de gestió i coordinació amb les unitats territorials per a l'aplicació d'aquests.
  
Capítol V
  
De la Direcció General d'Indústria i Energia
  
Article 6. De l'Àrea d'Indústria i Energia
  
1. L'Àrea d'Indústria i Energia s'estructura en els següents serveis:
  
a) Servei de Coordinació Administrativa i Estudis.
  
b) Servei d'Indústria i Seguretat.
  
c) Servei d'Energia.
  
d) Servei de Mines.
  
e) Servei d'Artesania.
  
2. Al Servei de Coordinació Administrativa i Estudis correspondrà l'exercici de les següents funcions:
  
a) Organització, tramitació i gestió administrativa i seguiment pressupostari de plans, programes, projectes i altres actuacions de foment i desenvolupament de política industrial.
  
b) Coordinació, planificació, programació, seguiment i avaluació d'actuacions administratives relatives a la política industrial desenvolupada per la Direcció General.
  
c) Realització d'estudis, informes i compilacions documentals, de caràcter administratiu i en matèries d'àmbit general de política industrial i de promoció, diversificació, modificació i millora de la competitivitat i de la qualitat.
  
d) Preparació, gestió i seguiment de convenis i altres instruments de cooperació amb institucions públiques i privades.
  
3. Al Servei d'Indústria i Seguretat correspondrà l'exercici de les següents funcions:
  
a) Desenvolupament de les funcions de caràcter tècnic relatives a la planificació, l'impuls, l'assessorament, la coordinació, el seguiment, l'anàlisi, el control i l'avaluació de les actuacions en matèria d'indústria i seguretat industrial.
  
b) Elaboració i proposta de criteris per a la planificació de la informació, inspecció i supervisió de les activitats industrials i de seguretat en instal·lacions industrials; assessorament i coordinació de les unitats territorials en tal funció i realització del seguiment, l'anàlisi i l'avaluació de la seua execució.
  
c) Elaboració d'informes i propostes sobre resolució d'expedients, procediment, organització i ordenació en matèria d'indústria i seguretat industrial.
  
d) Participació en l'elaboració periòdica de l'estat d'execució del pressupost, pel que fa a les matèries de la seua competència i en relació amb el grau de compliment tant dels objectius, com de les línies d'actuació i els projectes del programa.
  
4. Al Servei d'Energia correspondrà l'exercici de les següents funcions:
  
a) Desenvolupament de les funcions de caràcter tècnic relatives a la planificació, l'impuls, l'assessorament, la coordinació, el seguiment, l'anàlisi, el control i l'avaluació de les actuacions en matèria d'energia, qualitat i seguretat energètica.
  
b) Elaboració i proposta de criteris per a la planificació de la informació, inspecció i supervisió relatius a l'ordenació tècnica de les empreses, instal·lacions i serveis públics d'aigua i gas, i d'energia elèctrica; assessorament i coordinació de les unitats territorials en tal funció i realització del seguiment, l'anàlisi i l'avaluació de la seua execució.
  
c) Elaboració d'informes i propostes sobre resolució d'expedients, procediment, organització i ordenació en matèria d'energia, qualitat i seguretat energètica.
  
d) Participació en l'elaboració periòdica de l'estat d'execució del pressupost, pel que fa a les matèries de la seua competència i en relació amb el grau de compliment tant dels objectius, com de les línies d'actuació i projectes del programa.
  
5. Al Servei de Mines correspondrà l'exercici de les següents funcions:
  
a) Desenvolupament de les funcions de caràcter tècnic relatives a la planificació, l'impuls, l'assessorament, la coordinació, el seguiment, l'anàlisi, el control i l'avaluació de les actuacions en matèria de mines, seguretat minera i pirotècnia.
  
b) Elaboració i proposta de criteris de planificació de la informació, inspecció i supervisió relatives a l'ordenació tècnica de les exploracions i la investigació minera, aprofitament de jaciments miners, aigües minerals i termals i, en general, dels recursos naturals existents, i també en matèria d'explosius i pirotècnia; assessorament i coordinació de les unitats territorials en tal funció i realització del seguiment, l'anàlisi i l'avaluació de la seua execució.
  
c) Elaboració d'informes i propostes sobre resolució d'expedients, procediment, organització i ordenació en matèria de mines, seguretat minera i pirotècnia.
  
d) Participació en l'elaboració periòdica de l'estat d'execució del pressupost, pel que fa a les matèries de la seua competència i en relació amb el grau de compliment tant dels objectius, com de les línies d'actuació i els projectes del programa.
  
6. Al Servei d'Artesania correspondrà l'exercici de les següents funcions:
  
a) Elaboració i proposta d'estudis i projectes adreçats a la modernització i reestructuració de les activitats artesanes, millorant les condicions de rendibilitat, gestió i competitivitat en el mercat.
  
b) Tramitació d'expedients relatius a l'obtenció del document de qualificació artesana i de certificacions d'acreditació de qualitat dels productes artesans.
  
c) Estudi i proposta d'inclusió d'activitats en el Repertori d'Oficis Artesans de la Comunitat Valenciana.
  
d) Tramitació i seguiment dels programes d'ajudes en matèria d'artesania.
  
e) Formulació de propostes i actuacions per afavorir la formació professional i que asseguren l'aprenentatge i la pervivència de les tècniques d'elaboració artesana.
  
f) Desenvolupament d'accions de foment, comercialització i promoció de productes artesans.
  
Capítol VI
  
De la Direcció General de Comerç i Consum
  
Article 7. De l'Àrea de Comerç
  
1. L'Àrea de Comerç s'estructura en els següents serveis:
  
a) Servei de Promoció Comercial.
  
b) Servei d'Ordenació del Comerç.
  
c) Gabinet Tècnic de Preus.
  
2. Al Servei de Promoció Comercial correspondrà l'exercici de les següents funcions:
  
a) Adopció i coordinació de mesures encaminades al foment i el desenvolupament de la comercialització de productes valencians.
  
b) La concertació, tutela, promoció i impuls de l'activitat de les cambres de comerç, indústria i navegació i de les institucions firals i fires de la Comunitat Valenciana.
  
c) Facilitar l'accés a la informació necessària per a la cooperació comercial.
  
d) Desenvolupament dels programes de suport a l'exportació i col·laboració amb altres organismes en la formulació d'aquests.
  
3. Al Servei d'Ordenació del Comerç correspondrà l'exercici de les següents funcions:
  
a) Desenvolupament d'accions tendents a l'ordenació i la reglamentació de l'activitat comercial.
  
b) Assessorament i informació en matèria d'establiment i utilització dels espais comercials per a la consecució d'un nivell adequat d'equipaments i la correcta inserció de les noves fórmules i unitats comercials en el sector.
  
c) Estudi, coneixement i difusió de les estructures comercials, canals i processos de comercialització.
  
d) Control de l'observança de les disposicions en matèria de comerç.
  
4. Al Gabinet Tècnic de Preus correspondrà l'exercici de les següents funcions:
  
a) Elaboració de propostes de mesures encaminades a l'aplicació de la política de preus de la Comunitat Valenciana.
  
b) Coordinació de l'actuació de les corporacions locals en matèria de preus.
  
c) Elaboració d'informes sobre preus.
  
d) Direcció de la gestió del Gabinet en la tramitació d'expedients en matèria de preus.
  
Article 8. De l'Àrea de Consum
  
1. L'Àrea de Consum s'estructura en els següents serveis:
  
a) Servei d'Inspecció de Béns i Serveis.
  
b) Servei d'Ajuda i Defensa del Consumidor.
  
c) Servei d'Arbitratge de Consum.
  
2. Al Servei d'Inspecció de Béns i Serveis correspondrà l'exercici de les següents funcions:
  
a) Prevenció, vigilància i control del compliment de les normes dictades en defensa dels consumidors i usuaris.
  
b) Aplicació de les mesures correctores a les conductes contràries a la normativa vigent en matèria de defensa dels consumidors i usuaris.
  
c) Elaboració de normes, informes i dictàmens en matèria de defensa dels consumidors i usuaris.
  
3. Al Servei de Suport i Defensa del Consumidor correspondrà l'exercici de les següents funcions:
  
a) Elaboració i proposta de mesures adequades per evitar i suplir les situacions d'inferioritat, subordinació o indefensió en què puguen trobar-se els consumidors i usuaris.
  
b) Planificació i gestió de programes d'informació i divulgació que faciliten l'adequat exercici dels drets que els consumidors tenen reconeguts com a tals.
  
c) Desenvolupament de programes especialitzats de formació destinats a tècnics i personal de les associacions de consumidors i de la mateixa administració en l'àrea de consum, i també la planificació de projectes per impulsar l'educació del consumidor en els diferents nivells educatius.
  
d) Coordinació, foment i assessorament tècnic a les oficines municipals d'informació al consumidor i l'acreditació d'aquestes.
  
e) Impuls del moviment associatiu de consumidors i usuaris, prestant-los el suport tècnic i econòmic que puguen precisar per al compliment dels seus fins.
  
4. Al Servei d'Arbitratge de Consum correspondrà l'exercici de les següents funcions:
  
a) Foment del Sistema Arbitral de Consum entre els empresaris i professionals i els consumidors.
  
b) Formació i acreditació dels àrbitres que intervenen en les Juntes Arbitrals de Consum.
  
c) Resolució dels conflictes entre consumidors i empresaris/ professionals a través de la mediació i l'arbitratge administrat per la Junta Arbitral de Consum de la Comunitat Valenciana, adscrita al Servei.
  
d) Impuls i coordinació de les Juntes Arbitrals de Consum a la Comunitat Valenciana.
  
e) Elaboració del cens públic d'empreses i professionals adherits al Sistema Arbitral de Consum.
  
Títol II
  
Dels serveis territorials
  
Article 9. De les àrees territorials de Treball
  
1. Les àrees territorials de Treball d'Alacant i València s'estructuren en els següents serveis:
  
a) Servei de Relacions Laborals.
  
b) Servei de Formació i Inserció Professional.
  
c) Servei d'Ocupació.
  
1.1 Al Servei de Relacions Laborals correspondrà l'exercici de les següents funcions:
  
a) Tramitació, instrucció i proposta de resolució dels expedients relatius a la regulació d'ocupació, infraccions de l'ordre social, modificacions de les condicions de treball i ordenació laboral.
  
b) Exercici en l'àmbit provincial de les facultats en matèria de vagues, tancaments patronals, conflictes col·lectius i registre de convenis.
  
c) Dipòsit dels estatuts d'organitzacions sindicals, empresarials i professionals, i de les actes d'eleccions.
  
d) Exercici de les funcions de mediació, arbitratge i conciliació prèvia a la via judicial.
  
1.2 Al Servei de Formació i Inserció Professional correspondrà l'exercici de les següents funcions:
  
a) Gestió administrativa i pressupostària d'accions formatives que es desenvolupen amb mitjans propis i aliens.
  
b) Control de les accions formatives i també la prospecció de les necessitats de formació de les empreses.
  
1.3 Al Servei d'Ocupació correspondrà l'exercici de les següents funcions:
  
a) Gestió administrativa i pressupostària dels programes de foment d'ocupació i de l'economia social.
  
b) Gestió de les competències en matèria de registre relativa a les entitats d'economia social.
  
2. l'Àrea Territorial de Treball de Castelló s'estructura en els següents serveis:
  
a) Servei de Relacions Laborals.
  
b) Servei d'Ocupació i Formació i Inserció Professional.
  
2.1. Al Servei de Relacions Laborals correspondrà l'exercici de les següents funcions:
  
a) Tramitació, instrucció i proposta de resolució dels expedients relatius a la regulació d'ocupació, infraccions de l'ordre social, modificacions de les condicions de treball i ordenació laboral.
  
b) Exercici en l'àmbit provincial de les facultats en matèria de vagues, tancaments patronals, conflictes col·lectius i registre de convenis.
  
c) Dipòsit dels estatuts d'organitzacions sindicals, empresarials i professionals, i de les actes d'eleccions.
  
d) Exercici de les funcions de mediació, arbitratge i conciliació prèvia a la via judicial.
  
2.2 Al Servei d'Ocupació i Formació i Inserció Professional correspondrà l'exercici de les següents funcions:
  
a) Gestió administrativa i pressupostària dels programes de foment d'ocupació i de l'economia social.
  
b) Gestió de les competències en matèria de registre relativa a les entitats d'economia social.
  
c) Gestió administrativa i pressupostària d'accions formatives que es desenvolupen amb mitjans propis i aliens.
  
d) Control de les accions formatives i també la prospecció de les necessitats de formació de les empreses.
  
Article 10. Dels serveis territorials d'Indústria i Energia
  
Als serveis territorials d'Indústria i Energia correspondrà, en el seu respectiu àmbit territorial, la gestió i l'execució de les funcions derivades del marc legal vigent i de la política de la Direcció General i dels seus programes d'actuació, en les matèries d'indústria, energia, mineria, tecnologia i artesania.
  
Article 11. Dels serveis territorials de Comerç
  
Als serveis territorials de Comerç correspondrà, en el seu respectiu àmbit territorial, la gestió i l'execució de les funcions derivades del marc legal vigent i de la política de la Direcció General i dels seus programes d'actuació, en les matèries de comerç interior i promoció comercial.
  
Article 12. Dels serveis territorials de Consum
  
Als serveis territorials de Consum correspondrà, en el seu respectiu àmbit territorial, la gestió i l'execució de les funcions derivades del marc legal vigent i de la política de la Direcció General i dels seus programes d'actuació, en les matèries de consum, suport i defensa dels consumidors i usuaris.
  
DISPOSICIÓ ADDICIONAL
  
Única
  
Integrades en les àrees podrà haver-hi també altres unitats que amb la denominació de programa, divisió o similar, desenvoluparan les funcions o comandes que els siguen encomanades pels titulars d'aquelles.
  
DISPOSICIONS FINALS
  
Primera
  
Les funcions atribuïdes als serveis de Relacions Laborals de les corresponents àrees territorials de Treball queden adscrites al respectiu cap d'àrea territorial, el qual les exercirà.
  
Segona
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 6 d'octubre de 1997
  
El conseller d'Ocupació, Indústria i Comerç,


Còpia Permalink ELI